มันนี่ทูเดย์
กสิกรฯ ออกบัตรลายหมี
11 ก.พ. 2558

กสิกรฯ ออกบัตรลายหมี 
นายทวี ธีระสุนทรวงศ์ รองกรรมการผู้จัดการ ธนาคารกสิกรไทย เปิดเผยว่า ธนาคารฯ ได้ออกบัตรกดเงินสด K-Express Cash ลายบัตรใหม่ คาแรกเตอร์หมี “เท็ดดี้เฮ้าส์” เน้นลูกค้าคนรุ่นใหม่ วัยทำงาน ที่มีรายได้ 1.5 หมื่นบาทขึ้นไป หรือเจ้าของกิจการที่มีรายได้สุทธิ 2 หมื่นบาท/เดือนขึ้นไป ที่ต้องการเงินสำรองเสริมสภาพคล่องไว้ใช้จ่ายยามจำเป็น และตั้งเป้าขยายสินเชื่อบุคคลปีนี้ เพิ่ม 4-6% เทียบกับตลาดที่โต 6-11% เพราะต้องการปล่อยสินเชื่อบุคคลอย่างรอบคอบ และควบคุมคุณภาพสินเชื่อ โดยจะรักษาระดับหนี้ไม่ก่อให้เกิดรายได้ หรือเอ็นพีแอลไว้ที่ 3% ใกล้เคียงกับปีก่อน